रेमडेसीवीर कालाबाजारी को लेकर लखनऊ डीएम ने की कड़ी कार्यवाही, लगाया एनएसए
लखनऊ के जिलाधिकारी अभिषेक प्रकाश जीवन रक्षक दवाओं की कालाबाज़ारी और नकली दवाओं के विक्रय के सम्बंध में सख्ती बनाए हुए हैं। जिलाधिकारी ने नकली रेमडेसीवीर बेचने और कालाबाज़ारी करने वाले पर एनएसए लगाया है।
लखनऊ। लखनऊ के जिलाधिकारी अभिषेक प्रकाश जीवन रक्षक दवाओं की कालाबाज़ारी और नकली दवाओं के विक्रय के सम्बंध में सख्ती बनाए हुए हैं। जिलाधिकारी ने नकली रेमडेसीवीर बेचने और कालाबाज़ारी करने वाले पर एनएसए लगाया है। जिलाधिकारी द्वारा शनिवार को अभियुक्त तहजीबुल हसन (30 वर्ष) पुत्र अय्यूब हसन निवासी मोहल्ला सैदाना कस्बा व थाना जयस जनपद अमेठी के विरुद्ध एनएसए लगाने की कार्यवाही की गई है। उक्त अभियुक्त के द्वारा वर्तमान में सफ़राजगंज थाना ठाकुरगंज अंतर्गत रह कर नकली दवाओं का विक्रय करता था। जिलाधिकारी ने कहा कि जीवन रक्षक दवाओं की कालाबाज़ारी को बर्दाश्त नहीं किया जाएगा।